NA GLAVO JO POVEZNEM,  
KER ME V UŠESA ZEBE,  
POLETI JE V OMARI,  
KER ZANJO NI POTREBE.            KAPA

NA GLAVO JO POVEZNEM,  
KER ME V UŠESA ZEBE,  
POLETI JE V OMARI,  
KER ZANJO NI POTREBE.            KAPA

OKROGEL IN PUHAST  
VELIKO DLAČIC IMA.  
Z NJIM SE LEPŠA  
KAPICA.                             COF

KO GRLO PEČE IN BOLI  
IN NOČE SPREJETI NOBENE JEDI,  
TO NI NOBENA ZABAVA -  
TO JE A \_ \_ \_ \_ A PRAVA.             ANGINA

KO PRIDE NJEN ČAS,  
PRINESE NAM MRAZ,  
SNEGA NAM NASUJE  
IN V LED NAS OKUJE.            ZIMA

SMEŠEN DEBELUŠEN MOŽ  
PTIČK NE MARA NITI ROŽ,  
KO ZASIJE SONCE VROČE,  
KAR DO SMRTI SE RAZJOČE.           SNEŽAK  
  
PRIPLESALE SO Z NEBA  
IN POPADALE NA TLA.  
VSO NOČ SO PREPROGO TKALE,  
V BELEM JUTRU SO ZASPALE.        SNEŽINKE

JOJ, KAKO SO IZBIRČNE!  
ZAHTEVAJO SNEG,  
DOVOLJ STRM BREG  
IN DVE SPRETNI NOGI,  
KI ŽIVITA V SLOGI.                       SMUČI

KOLESC RES NIMA TA VOZIČEK,  
NE VLEČE KONJ GA NE VOLIČEK,  
SAMO NAVZDOL GRE, NIKDAR V BREG,  
NANJ SEDEŠ, KO ZAPADE SNEG.         SANI

KADAR STARO SE ODPRAVI,  
ZJUTRAJ NOVO NAS POZDRAVI.  
NIČ NE VEMO, KAJ NAM NOSI,  
VSAK OD NJEGA SREČO PROSI.     NOVO LETO

OKROGLA STREŠICA NAM  
GLAVO VARUJE,  
KADAR SNEŽI IN  
KADAR DEŽUJE.                     DEŽNIK

VES NAREJEN JE IZ SNEGA,  
NA GLAVI STARI LONEC IMA.  
METLO V ROKÀH DRŽI,  
KDO BI TO BIL, KAJ SE VAM ZDI?(SNEŽENI MOŽ)

TO PRIJATELJ JE OTROK,  
 V MRAZU HODI POLNIH ROK,  
NA RAMAH KOŠEK NOSI,  
OTROKOM SREČO TROSI.  
KDO JE TO?*(MIKLAVŽ)*

NA HRIBČEK ODHITIM,

IN ŽE NA NJIH SEDIM.

VESELO, HOJ, PO SNEGU

ZDRVIM PO STRMEM BREGU.(SANI)

Z NEBA POZIMI NALETAVA,     
DA JE NA SANEH ZABAVA.  
KO SE SPET TOPIL BO RAD,  
TEDAJ PRIŠLA JE K NAM POMLAD. (SNEG)

ZEMLJICI TRUDNI ODEJO BO STKALA,

PREZEBLIM GRMIČEM BO ČEPICE DALA.

GOLA DREVESA BO V HALJE ODELA,

ZASPANIM MEDVEDOM USPAVANKE PELA. (ZIMA)

TRD JE KOT KAMEN, KAMEN NI!

ČE JE NA GORKEM, SE STOPI. (LED)

POZIMI TO GOSTIŠČE

MNOGO PTIC OBIŠČE.

ZRNJA V NJEM OBILO

DOBIJO ZA KOSILO. (PTIČJA HIŠICA)

CICICI, CICICI, CICICI, CI,

PTIČICA DROBNA VESELO ŽGOLI.

TU POZIMI, KO SNEG JE IN MRAZ,

PTIČICA DROBNA OSTANE PRI NAS. (SINICA)

ZARES! POZNAM VOZILO BREZ KOLES,

KI PELJE, ČE JE SNEG,

TODA LE, KJER JE BREG. (SANKE)

LONEC IN KORENČEK,

IN VELIK KUP SNEGA,

PA LAHKO NAPRAVIŠ

SNEŽENEGA … (AŽOM) (SNEŽENI MOŽ)

SO USNJENE, SO VOLNENE,

SO SEŠITE, SO SPLETENE,   
ZA ODRASLE, ZA OTROKE,

VSEM OGRELE BODO ROKE. (ROKAVICE)

EDEN ZA DRUGIM SE DNEVI VRSTIJO,

SO V MESEC UJETI, NA STENI VISIJO. (KOLEDAR)

MOŽ V BELEM PRED HIŠO STOJI,

Z NOSOM RDEČIM

SE METLE DRŽI. (SNEŽAK)

V KOTU STOJI

IN VSA SE BLEŠČI,

POD NJO PA ZA MENE

DARILO LEŽI. (NOVOLETNA JELKA)